Stormers kry nóg breiers vir Super-veldtog | Netwerk24
Deur Stephen Nell 12 Desember 2019 16:41
Rito Hlungwani gaan die Stormers se voorspelers in 2020 afrig. Foto: Gallo Images
John Dobson, die Stormers se afrigter.Foto: Gallo Images
Rito Hlungwani, wat vir ’n geruime tyd al in die Westelike Provinsie se afrigtingstrukture is, sal die voorspelers afrig.
Labeeb Levey, wat vroeër jare saam met John Dobson, die Stormers se hoofafrigter, gewerk het, sal albei die rolle van tegniese ontleder en vaardigheidsafrigter vervul.
Dobson sal ook bygestaan word deur Dawie Snyman as agterlyn- en Norman Laker as verdedigingsafrigter. Chippie Solomon bly aan in sy pos as spanbestuurder en Riefaat Yappie is die fiksheid- en kondisioneringsafrigter.
Die WP Rugbyunie sê in ’n nuusverklaring dat die span by tye ook bygestaan sal word deur Hanyani Shimangi as skrumkonsultant en Gareth Wright as skopafrigter. Hulle gaan met al die spanne in die WP se strukture werk.
Meer oor: John Dobson | Stormers | Wp Rugbyunie | Superrugby | Rugby